L 214/22 Jurnalul Oficial al Uniunii Europene 19.8.2009 REGULAMENTUL (CE) NR. 757/2009 AL COMISIEI din 18 august 2009 de modificare a Regulamentului (CE) nr. 1189/2008 de stabilire a normelor de aplicare, în anul 2009, a contingentelor tarifare de import pentru produsele din categoria „baby beef” originare din Croația, Bosnia și Herţegovina, Fosta Republică Iugoslavă a Macedoniei, Serbia, Kosovo și Muntenegru COMISIA COMUNITATILOR EUROPENE, având în vedere Tratatul de instituire a Comunității Europene, având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a pieţelor agricole şi privind dispoziţii specifice referitoare la anumite produse agricole („Regulamentul unic OCP”) ('), în special articolul 144 alineatul (1) și articolul 148 litera (a) coroborat cu articolul 4, întrucât: (1)  În conformitate cu Regulamentul (CE) nr. 1189/2008 al Comisiei (?), toate cererile de licențe de import din cadrul contingentelor menționate la articolul 1 din regulamentul respectiv trebuie să fie însoțite de un certificat de auten- ticitate eliberat de autoritățile din țara sau teritoriul vamal exportator. Lista autorităților din țările şși teritoriile vamale exportatoare autorizate să elibereze certificatele de autenticitate figurează în anexa II la regulamentul în cauză. (2)  Croaţia a modificat denumirea autorității emitente a certi- ficatelor de autenticitate. Prin urmare, în conformitate cu articolul 5 alineatul (2) din Regulamentul (CE) nr. 1189/2008, lista prevăzută în anexa II la respectivul regulament trebuie revizuită. (3)  Prin urmare, Regulamentul (CE) nr. 1189/2008 trebuie modificat în consecință. (4) Pentru a evita neconcordanța dintre denumirea autorității menționate pe certificatele de autenticitate emise recent şi denumirea autorității care figurează pe lista din Regula- mentul (CE) nr. 1189/2008, modificarea acestuia din urmă ar trebui să se aplice începând cu 15 iunie 2009, data la care Croația a notificat Comisiei denumirea noii autorități emitente. (5) Măsurile prevăzute de prezentul regulament sunt conforme cu avizul Comitetului de gestionare a orga- nizării comune a piețelor agricole, ADOPTĂ PREZENTUL REGULAMENT: Articolul 1 În anexa II la Regulamentul (CE) nr. 1189/2008, rubrica privind autoritatea emitentă din Croația se înlocuieşte cu următorul text: „— Republica Croația: Agenţia croată pentru agricultură, Poljana Krizevacka 185, 48260 Krizevci, Croația.” Articolul 2 Prezentul regulament intră în vigoare în ziua următoare datei publicării în Jurnalul Oficial al Uniunii Europene. Se aplică de la 15 iunie 2009. Prezentul regulament este obligatoriu în toate elementele sale și se aplică direct în toate statele membre. Adoptat la Bruxelles, 18 august 2009. Pentru Comisie Mariann FISCHER BOEL Membru al Comisiei () JO L 299, 16.11.2007, p. 1. () JO L 322, 2.12.2008, p. 11.